Ġimagħtejn kwarantina u swab test mandatorju għal Sqallin li jirritornaw minn Malta
Imtella' Awwissu 12, 2020 - Aġġornata 12 Ta' Awwissu, 2020 6:55pm Minn nhar il-Ġimgħa 14 ta' Awwissu, Sqallin li jirritornaw minn Malta, jridu joqgħodu ġimagħtejn fi kwarantina u jridu jagħmlu swab test mandatorju. Sqallija imponiet dawn ir-restrizzjonjiet fuq residenti tagħha li jirritornaw minn Malta, il-Greċja u Spanja, wara żieda fil-każijiet ta' Covid-19. L-aġenzija tal-aħbarjiet Ansa irrapportat li dawn ir-restrizzjonijiet ġew ippubblikati f'avviż legali iffirmat mill-gvernatur Nello Musumeci. L-Isqallin li jirritornaw minn Malta, jridu jirreġistraw fuq is-sit "siciliacoronavirus.it" u jibqgħu d-dar fi kwarantina għal ġimagħtejn qabel jagħmlu swab test. S'issa dan ma japplikax għal Maltin li jżuru Sqallija.